LXVIII.  Privilegium pro parthenone Farensi.   (Anno 1146, Jan. 3.) [  Galt. Christ.  nov. VIII, Instr., 550.]
Author: Eugenius III

EUGENIUS episcopus, servus servorum Dei, dilectis in Christo filiabus RISENDI abbatissae Farensis monasterii, ejusque sororibus, tam praesentibus quam futuris, regularem vitam professis, in perpetuum, etc.

Eapropter, dilectae in Domino filiae, venerabilis fratris nostri Alberici Ostiensis episcopi precibus inclinati, vestris justis postulationibus clementer annuimus, et praefatum monasterium, in quo divino estis mancipatae obsequio, sub beati Petri et nostra protectione suscipimus, et praesentis scripti privilegio communimus; statuentes ut quascunque possessiones, quaecunque bona idem monasterium inpraesentiarum juste et canonice possidet, aut in futurum concessione pontificum, liberalitate regum, largitione principum, oblatione fidelium seu aliis justis modis, praestante Domino, poterit adipisci, firma vobis vestrisque succedentibus et illibata permaneant. In quibus haec propriis duximus exprimenda vocabulis. In pago Meldensi praedium ipsum, quod antiquitus Eboriacus vocabatur, nunc vero Faremonasterium, cum ecclesiis, decimis, terris cultis et incultis, torcularibus, nemoribus, pratis, molendinis, aquis aquarumque decursibus; mercata uniuscujusque hebdomadae, et viaria, integraque totius villae justitia, cum villis circumadjacentibus, videlicet Morou cum ecclesia et decima, capella S. Adalbergae, Ponte Mucre cum ecclesia, duabusque decimae partibus, Poncello, Dammartin cum molendinis ad eamdem villam pertinentibus, Tremis, Mesmillo, Calueto faico, Vicinis, Busseto, Chessuto, Mesura Triangulo, Montebon, Invito, Campogeneste, villa praedicta Monte Martini, Monterainardi, Belteil cum quinque partibus decimae, Radulfi villa, Montelavandria, Bellumvidere, Rogo, Salceio, Alba, Berrinniis, Mesnillo Rixendis, Mancello, Mesoarcheriis, Favergis, Plessero, Melo, Curtervello, Mesegierii cum omnibus earumdem villarum appendiciis, Alpineium cum appendiciis suis, terris cultis et incultis, aquis aquarumque decursibus, silvis, pratis, nemoribus; ecclesiam B. Joannis Evangelistae cum omnibus decimis sitam in Plesseto Arnulphi cum appendiciis suis. In pago Trecensi Bulliacum cum terris et caeteris appendiciis suis, ecclesiam de Bonoloco Curfelix. In pago Parisiensi Corlegen cum omnibus appendiciis, decimam de Marcheingen. In pago Senonensi Tumbam cum omnibus appendiciis, ecclesiam videlicet, decimis, terris cultis et incultis, nemoribus, molendinis, aquis aquarumque decursibus; capellam sitam in villa quae vocatur Balacrium, capellam sitam in Montemintelli. In territorio Gastinensi praedium quod vocatur Gaicus, cum omnibus appendiciis; quidquid juris habetis in ecclesia de Noem, et in ecclesia de Damnaria, de Montecrescone et de Monteboi, in ecclesia et villa S. Firmini. In pago Pruvinensi ecclesiam S. Bartholomaei de Curte Euroldi. Item in pago Meldensi XX solidos censuales in castro Columbario, qui a domino illius castri ejusdem ecclesiae persolvuntur. Libertates quoque et immunitates quae a clarissimo filio nostro Ludovico illustri Francorum rege, eidem monasterio, villis etiam, terris, hominibus, et aliis ad ipsum monasterium pertinentibus justae concessae sunt et scripto suo firmatae, praesentis scripti pagina confirmamus. Obeunte vero te nunc ejusdem loci abbatissa, vel tuarum qualibet succedentium, nulla ibi qualibet subreptione, astutia seu violentia praeponatur, nisi quam sorores communi consensu vel pars consilii sanioris, secundum Dei timorem et beati Benedicti Regulam providerint eligendam. Chrisma quoque, oleum sanctum, consecrationem altarium seu basilicarum, ordinationem clericorum qui ad sacros ordines fuerint promovendi, vel benedictiones sanctimonialium, a dioecesano suscipietis episcopo, siquidem catholicus fuerit et gratiam sedis apostolicae habuerit, et ea vobis gratis et absque pravitate aliqua voluerit exhibere. Alioquin quem malueritis catholicum adeatis antistitem, qui nimirum nostra fultus auctoritate, quod postulatur indulgeat. Decernimus ergo ut nulli omnino hominum liceat praefatum monasterium temere perturbare, aut ejus possessiones auferre, vel ablatas retinere, minuere, seu quibuslibet vexationibus fatigare, sed illibata omnia et integra conserventur, nostris et aliorum pro quorum gubernatione et sustentatione concessa sunt, usibus omnimodis profutura, salva concordia quae inter Manassem episcopum et Risendim abbatissam, per Hugonem Antissiodorensem et Gaufridum Catalaunensem episcopos, ex praecepto praedecessoris nostri felicis memoriae papae Innocentii rationabiliter facta est, et scripto suo firmata, et scripto Meldensis episcopi munimine roborata, salva etiam sedis apostolicae auctoritate, et in aliis ecclesiis ad ipsum monasterium pertinentibus, episcoporum in quorum parochiis sitae sunt, canonica justitia. Si qua igitur in futurum ecclesiastica saecularisve persona, etc. Amen. Ego Eugenius Catholicae Ecclesiae episcopus. Ego Conradus Sabinensis episcopus. Ego Albericus Ostiensis episcopus. Ymarus Tusculanus. B. presbyter cardinalis tituli Calixti. Guido cardinalis tituli Sancti Chrysogoni Hubaldus cardinalis Sanctae Praxedis. Hubaldus cardinalis tituli S. Joannis et Pauli. Gilebertus cardinalis Sancti Marci. Aubertus, cardinalis Sanctae Anastasiae. Nicolaus cardinalis tituli Sancti Cyriaci. Bernardus cardinalis Sancti Clementis. Julius cardinalis Sancti Marcelli. Villanus cardinalis tit. Sancti Stephani in Coelio monte. Jordanus cardinalis Sanctae Susannae. Ego Odo diaconus cardinalis Sancti Georgii ad Velum Aureum. Guido cardinalis Sanctorum Cosmae et Damiani. Octavianus cardinalis Sancti Nicolai in Carcere Tulliano. Joannes cardinalis Sancti Adriani. Gregorius cardinalis Sancti Angeli. Becardus cardinalis sanctae Romanae Ecclesiae. Guido cardinalis Sanctae Mariae in Porticu. Jacinthus cardinalis Sanctae Mariae in Cosmedin. Cynthius cardinalis Sanctorum Sergii et Bacchi. Datum Laterani per manum Roberti sanctae Romanae Ecclesiae presbyteri cardinalis et cancellarii, tertio Nonas Januarii, indictione IX, Incarnat. Dominicae anno 1145, pontificatus vero domni Eugenii papae III anno primo.